
Text rozhodnutia
Súd: Krajský súd Žilina Spisová značka: 7Co/62/2016 Identifikačné číslo súdneho spisu: 5614201811 Dátum vydania rozhodnutia: 29. 02. 2016 Meno a priezvisko sudcu, VSÚ: Mgr. František Dulačka ECLI: ECLI:SK:KSZA:2016:5614201811.2 Uznesenie Krajský súd v Žiline, ako súd odvolací, v právnej veci navrhovateľa: Slovenská kancelária poisťovateľov, so sídlom v Bratislave, Trnavská cesta 82, IČO: 36 062 235, právne zastúpený spoločnosťou TOMÁŠ KUŠNÍR, s.r.o., so sídlom v Bratislave, Pajštúnska 5, proti odporcovi: T. J., nar. XX.XX.XXXX, bytom v I. T., X. XXX, o zaplatenie 521,44 eur s príslušenstvom, na odvolanie navrhovateľa proti uzneseniu Okresného súdu Liptovský Mikuláš z 28. augusta 2015, sp. zn. 8C/69/2014-98, takto r o z h o d o l : Odvolacie konanie z a s t a v u j e . Odporcovi náhradu trov odvolacieho konania n e p r i z n á v a . o d ô v o d n e n i e : Napadnutým uznesením okresný súd konanie v časti o zaplatenie istiny 521,44 Eur spolu s úrokom z omeškania 5,15 % ročne od 20.10.2014 zastavil podľa § 104 ods. 1 veta prvá O.s.p. v spojení s podmienkami § 103, 159 ods. 3 O.s.p., keďže časť uvedeného žalovaného plnenia bola navrhovateľovi priznaná v konaní vedenom na Okresnom súde v Liptovskom Mikuláši sp. zn. 7C/2/2015. Proti uzneseniu okresného súdu v zákonnej lehote podal odvolanie navrhovateľ. Nestotožnil sa s právnym záverom okresného súdu, že v danom prípade boli splnené podmienky pre zastavenie konania v zmysle § 104 ods. 1 veta prvá v spojení s § 159 ods. 3 O.s.p.. Navrhovateľ písomným podaním z 15.12.2015 zobral odvolanie datované z 04.11.2015 proti uzneseniu okresného súdu v celom rozsahu späť. Podľa § 207 ods. 2 O.s.p. dokiaľ o odvolaní nebolo rozhodnuté, možno ho vziať späť, ak niekto vzal odvolanie späť, nemožno ho podať znova. Podľa § 207 ods. 3 O.s.p. ak sa odvolanie, o ktorom o nebolo rozhodnuté vzalo späť, odvolací súd odvolacie konanie zastaví. Vzhľadom na dispozitívny úkon navrhovateľa, ktorý písomným podaním z 15.12.2015 zobral odvolanie proti uzneseniu okresného súdu v celom rozsahu späť, krajský súd podľa § 207 ods. 3 O.s.p. odvolacie konanie v predmetnej odvolacej veci zastavil. O trovách konania krajský súd rozhodol podľa § 224 ods. 1 v spojení s § 142 ods. 1 O.s.p.. Úspešnému odporcovi náhradu trov odvolacieho konania nepriznal, keďže preukázateľne mu s týmto odvolacím konaním žiadne trovy nevznikli. Toto rozhodnutie odvolacieho súdu bolo prijaté hlasovaním pomerom hlasov 3:0. Poučenie: Proti tomuto uzneseniu odvolanie n i e j e prípustné.

